RTS,S

RTS,S/AS01 (ชื่อการค้า มอสกีริกซ์; Mosquirix) เป็นวัคซีนโรคมาลาเรียชนิดโปรตีนรีคอมไบแนนต์ ในเดือนตุลาคม 2021 วัคซีนได้รับการอนุมัติโดยองค์การอนามัยโลกเพื่อใช้ในเด็ก ถือเป็นวัคซีนมาลาเรียแรกที่ได้รับการแนะนำนี้

วัคซีน RTS,S ผลิตขึ้นตั้งแต่ปลายทศวรรษ 1980s โดยนักวิทยาศาสตร์ของบริษัท SmithKline Beecham Biologicals (ปัจจุบันคือ กลักโซสมิธไคลน์วัคซีนส์) ในประเทศเบลเยียม จากนั้นจึงมีการพัฒนาต่อยอดโดย GSK ร่วมกับสถาบันวิจัยวอลเทอร์รี้ดอาร์มี ภายใต้การสนับสนุนด้านเงินทุนบางส่วนจากโครงการวัคซีนมาลาเรียพาธ และมูลนิธิบิลและเมลินดา เกตส์ ค่าประสิทธิภาพของวัคซีนอยู่ที่ 26-50% ในทารกและเด็กเล็ก

ในเดือนกรกฎาคม 2015 องค์การยายุโรป (EMA) ให้การรับรองการใช้วัคซีน วัคซีนนี้ถือเป็นวัคซีนมาลาเรียแรกที่ได้รับการรับรองให้ใช้ รวมถึงเป็นวัคซีนโรคติดเชื้อปรสิตในมนุษย์ชนิดแรกที่ได้รับการรับรองให้ใช้ และในวันที่ 23 ตุลาคม 2015 องค์การอนามัยโลก โดยสำนักผู้เชี่ยวชาญที่ปรึกษาเชิงยุทธศาสตร์ด้านการสร้างภูมิคุ้มกัน (SAGE) และ คณะกรรมการที่ปรึกษานโยบายมาลาเรีย (MPAC) ร่วมกันเสนอให้มีการนำไปใช้นำร่อง (pilot implementation) ในแอฟริกา โครงการนำร่องเริ่มต้นในวันที่ 23 เมษายน 2019 ที่ประเทศมาลาวี, 30 เมษายน 2019 ที่ประเทศกานา และ 13 กันยายน 2019 ที่ประเทศเคนยา

 อ้างอิง 

 แหล่งข้อมูลอื่น 


 Mosquirix: Product information 
 Mosquirix: Public Assessment Report 

Category:วัคซีน
Category:มาลาเรีย